Bayern sikret gullet i kveld
Pep Guardiolas Bayern München vant 3-1 over Hertha Berlin i kveld og er dermed allerede mester for 2013-14. Bayern har dermed 77 poeng, mens Borussia Dortmund har 52 poeng - og det gjenstår syv kamper for begge. 25 seirer og to uavgjorte matcher er Bayerns fasit til nå denne sesongen. De har vunnet 19 bundesligakamper på rad og står med 52 matcher uten tap. Bayern München har dermed vunnet sin 24. tyske ligatittel. Per Ciljan Skjelbred spilte fra start i en kamp der Bayern tok ledelsen i det 6. minutt ved Toni Kroos. Thomas Müller stod for forarbeidet. Bare 14 minutter var gått da Mario Götze økte til 2-0, noe som også ble pauseresultatet. Ramos reduserte til 1-2 for Hertha på straffespark, men Franck Ribéry avgjorde med sitt 3-1 mål i det 79. minutt. Mario Götze serverte. Pep Guardiola, som vant 14 titler på fire år med Barcelona, har tatt sin tredje tittel i løpet av de ni månedene han har vært Bayern München-sjef. Manchester United trakk Bayern München i kvartfinalen i Champions League. Akkurat nå er det ingen tvil om hvem som er favoritt¿ Bayern står med 79 ligascoringer til nå. Til sammenligning har Barcelona 85, Liverpool 82, Paris Saint-Germain 70 og Juventus 65 - med ulike kampantall. Dagens derby mellom Dortmund og Schalke endte 0-0.
(Hertha Berlin-Bayern München 1-3) For første gang har et lag avgjort gullkampen i bundesliga allerede i mars måned.